《和延年岩桂》
宋代·罗从彦

几树芬芳檀与沉，枝枝若占郤家林。风摇已认飘残菊，日照浑疑缀散金。

仙窟移来成美景，东堂分去结清阴。我今不愿蟾宫折，待到蟾宫向上吟。

作者简介：（1072—1135）南剑州剑浦人，字仲素，世称豫章先生。从杨时学，又问学于程颐。高宗建炎四年，以特科授博罗主簿。后入罗浮山静坐，研习学问，绝意仕进，为朱熹所推尊。卒谥文质。有《豫章文集》等。